Այստեղ հատուկ քննության առարկա է Նապոլեոն Ազիզյանի պարագան։ Ըստ «Ծառուկյան» խմբակցության քարտուղար Վահե Էնֆիաջյանի՝ Նապոլեոն Ազիզյանը քվեարկությունից անմիջապես հետո մոտեցել է քարտուղարություն եւ հայտարարել, որ ինքը չի քվեարկել։ Իսկ ավելի ուշ նույնաբովանդակ գրավոր դիմում է ներկայացրել քարտուղարությանը։ ԱԺ նախագահ Արա Բաբլոյանը հաշվի չի առել այդ դիմումը, հղում անելով ՀՀ ԱԺ Կանոնակարգ օրենքի 60-րդ հոդվածի 7-րդ մասին, որտեղ ասվում է. «Քվեարկության ավարտից հետո նիստը նախագահողը էլեկտրոնային համակարգով իրականացված քվեարկության արդյունքների, ինչպես նաեւ սույն հոդվածի 5-րդ մասով սահմանված կարգով ներկայացված գրությունների հիման վրա հայտարարում է որոշման ընդունման կամ չընդունման մասին, որից հետո պատգամավորի քվեարկությունը՝ կողմ, դեմ, ձեռնպահ կամ չքվեարկելը, չի կարող վիճարկվել կամ փոփոխվել»: